เรื่องร้องเรียน (ร้องเรียน,ถนน,แสงสว่าง,ความปลอดภัย) วันที่ 2023-06-26 10:46:50 — แขวงบางจาก เขตพระโขนง จังหวัดกรุงเทพมหานคร
ปัญหา: ร้องเรียนปัญหา ไฟส่องสว่างดับ ซึ่งประชาชนเคยแจ้งเรื่องไฟส่องสว่างดับมาแล้วเมื่อช่วงเดือนกุมภาพันธ์ และเดือนมีนาคมที่ผ่านมา ซึ่งประชาชนเคยได้รับการชี้แจงจากการไฟฟ้านครหลวงแล้ว เจ้าหน้าที่ตอบกลับมาว่า ไม่ทราบเรื่องนี้เลย ติดต่อที่สำนักงานเขตบางกะปิ และเขตบางนา ก็ไม่มีใครทราบเรื่องเลย และล่าสุด ประชาชนได้รับคำชี้แจงจากทางการไฟฟ้านครหลวง ทางการไฟฟ้านครหลวงแจ้งว่า
ถ้าประชาชนจะร้องเรียนเรื่องไฟส่องสว่างนั้น ทางการไฟฟ้านครหลวง ไม่ได้รับผิดชอบแล้ว ต้องติดต่อไปยังกรุงเทพมหานคร ก็ไม่แน่ใจว่า จะไปติดต่อที่หน่วยงานใด
และล่าสุด ประชาชนก็ได้เข้าร้องเรียนเรื่องไฟส่องสว่างดับอีกครั้งหนึ่งเมื่อวันที่ 6 มิถุนายน 2566 ที่ผ่านมา ทางฝ่ายเจ้าหน้าที่ที่รับสายนั้น ได้ให้ข้อมูลกับประชาชนที่ร้องเรียน
จากการตรวจสอบข้อมูลที่ประชาชนได้ร้องเรียนเข้ามาเมื่อวันที่ 6 มิถุนายนที่ผ่านมานั้น ทางสำนักงานโยธา เขตบางกะปิกำลังดำเนินการอยู่
ซึ่งประชาชนได้ตอบกลับไปว่า ประชาชนไม่ได้ร้องเรียนที่เขตบางกะปิ ประชาชนร้องเรียนอยู่ที่เขตพระโขนง ประชาชนผู้ร้องเรียนก็ได้ตำหนิทางเจ้าหน้าที่ในการลงข้อมูลไปว่า เจ้าหน้าที่ลงข้อมูลผิดพลาด จึงขอให้เจ้าหน้าที่สายด่วนกรุงเทพมหานคร 1555 ช่วยปรับปรุงแก้ไขด้วย และปัญหาไฟส่องสว่างนั้น มีปัญหาไฟส่องสว่างดับทั้งหมด 7 ต้นเสาไฟ บางต้นก็ติดๆดับๆ จนประชาชนนั้นต้องนำไฟโซล่าเซลมาติดตั้งด้วยตัวเอง เพราะเกรงว่า
ถ้าปล่อยให้ไฟส่องสว่างดังกล่าวขัดข้อง หรือติดๆดับๆอยู่เรื่อยๆ เกรงว่าจะก่อให้เกิดอันตรายในการใช้รถใช้ถนนได้ จึงขอให้หน่วยงานที่เกี่ยวข้องของกรุงเทพมหานครได้ดำเนินการแก้ไขปัญหาไฟฟ้าส่องสว่างดับต่อไป

ซอย: พึ่งมี 29 แยก 5
ถนน: สุขุมวิท 93
จุดสังเกต: เหตุเกิดที่ซอยพึ่งมี 29 แยก 5
เขต: พระโขนง
#1555